יאן ואן ביילרט

**יאן הרמנסזון ואן ביילרט** (**Jan Hermansz van Bijlert**; 1597 או 1598 – נובמבר 1671) היה צייר מתקופת תור הזהב של הציור ההולנדי, שפעל באוטרכט. הוא נמנה עם הקאראווג'יסטים של אוטרכט, וסגנונו הושפע מן האמנות של קאראווג'ו. ביילרט שהה באיטליה במשך כארבע שנים, והיה בין מייסדי חוג ה"בנטפוכלס", קבוצה של ציירים צפוניים שפעלה ברומא.

## ביוגרפיה
יאן ואן ביילרט (Jan van Bijlert) נולד באוטרכט, בנו של אמן הוויטראז'ים הרמן בירנטס ואן ביילרט. ייתכן כי קיבל את הכשרתו הראשונית מאביו, ולאחר מכן היה לתלמידו של אברהם בלומארט. בדומה לציירים אחרים מאוטרכט, יצא למסעות בצרפת ובאיטליה.

בשנת 1621 נמנה עם מייסדי חוג האמנים ההולנדים והפלמים שפעלו ברומא ונודעו בשם "בנטפוכלס", יחד עם קורנליס ואן פולנבורח ווילם מוליין. כמקובל בקרב חברי הקבוצה, אימץ לעצמו כינוי, וזה של ואן ביילרט היה "איניאס" (Aeneas)..
ממוזער|''הקונצרט'' (שנות ה-1630)
עד שנת 1625 שב יאן ואן ביילרט לאוטרכט, שם נישא והצטרף למיליציה האזרחית (schutterij). בשנת 1630 התקבל כחבר בגילדת לוקס הקדוש של אוטרכט וכן בכנסייה הרפורמית. בין השנים 1632–1637 שימש כדיאקון של הגילדה, ובשנת 1634 מונה לעוצר (רגנט) של בית המחסה סינט־יובס (Sint-Jobsgasthuis). בשנת 1639 היה בין היוזמים להקמת בית ספר לציור בשם "שילדרס-קולג'" (Schilders-College), שבו שימש גם כן כרגנט. הוא נפטר באוטרכט.

## יצירותיו
ואן ביילרט היה צייר פורה במיוחד, והותיר אחריו כ־200 ציורים. לאחר שובו מרומא צייר, בדומה לאמנים אחרים מאוטרכט שהושפעו מיצירתו של קראוואג'ו, בסגנון הנגזר מזה של קראוואג'ו. אמנים אלה מכונים הקאראווג'יסטים של אוטרכט.

הסגנון הקראוואג'סקי ביצירותיו המוקדמות של ואן ביילרט מתבטא בשימוש בניגודי אור וצל חזקים (קיארוסקורו), בקיטוע מישור התמונה ליצירת דימוי תקריב, ובריאליזם של התיאור. ואן ביילרט המשיך לצייר בסגנון זה לאורך שנות ה־20 של המאה ה־17.

סביב שנת 1630 פנה ואן ביילרט לסגנון קלאסיציסטי יותר, ככל הנראה בהשפעתו של קורנליס ואן פולנבורח. צבעיו נעשו בהירים יותר, ונושאי יצירתו קיבלו אופי מרומם יותר, כגון סצנות דתיות.

בשנות ה־30 של המאה ה־17 יצר גם קומפוזיציות בעלות דמויות קטנות, אשר תיארו לרוב סצנות ז'אנר של בתי בושת או התכנסויות מוזיקליות. יצירות אלו דומות לאלה של הצייר מאוטרכט יאקוב דוק. .

ואן ביילרט צייר גם דיוקנאות של אישים בולטים באוטרכט, ובהם ראשי עיר ואנשי אצולה.

בין תלמידיו נמנו ברטרם דה פוחייר, לודולף ליינדרטס דה יונג, יוהנס דה ויר, מתאוס וייטמנס ואברהם וילארטס.

## גלריית יצירות נבחרות

קובץ:Saint_Sebastian_attended_by_Saint_Irene.jpg|טקסט=Saint Sebastian Tended by Saint Irene, c. 1620s, (private collection)| *סבסטיאן הקדוש, מטופל על ידי אירנה הקדושה*, בסביבות שנות ה-1620, (אוסף פרטי)
קובץ:Jan_van_Bijlert_-_Venus_Chastising_Cupid_-_Google_Art_Project.jpg|טקסט=Venus Chastising Cupid| *ונוס מענישה את קופידון*
קובץ:The_Holy_Family_by_Jan_van_Bijlert.jpg|טקסט=The Holy Family| *המשפחה הקדושה*
קובץ:Jan_van_Bijlert_-_Pulling_of_the_Pretzel_-_Google_Art_Project.jpg|טקסט="Pulling of the Pretzel" 1630-1640| "משיכת הבייגלה" 1630-1640
קובץ:Jan_van_Bijlert_-_Shepherd_Holding_a_Flute_-_WGA02187.jpg|טקסט=Shepherd Holding a Flute| *רועה אוחז בחליל*
קובץ:Jan_van_Bijlert_-_Girl_with_a_flute_-_Google_Art_Project.jpg|טקסט=Girl with a Flute| *ילדה עם חליל*
קובץ:Jan_van_Bijlert_-_Young_Man_Drinking_a_Glass_of_Wine_-_WGA02184.jpg|טקסט=Young Man Drinking a Glass of Wine, ca. 1625| *גבר צעיר שותה כוס יין*, בערך 1625
קובץ:Bijlert_-_Le_Festin_des_dieux_-_09-530998.jpg|טקסט=Le Festin des Dieux (The Feast of the Gods)| משתה האלים
קובץ:Jan_van_Bylert_(Werkstatt)_Eine_Kurtisane_am_Ohr_einer_Katze_ziehend.jpg|טקסט=Courtesan (workshop of van Bijlert)| *קורטיזנה* (סדנה של ואן ביילרט)
 

## קישורים חיצוניים

## הערות שוליים

קטגוריה:קאראווג'יסטים
קטגוריה:ציירי תור הזהב של הולנד
קטגוריה:נפטרים ב-1671
קטגוריה:ילידי 1590
קטגוריה:ציירים הולנדים